|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,** **správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadTel: +381 21 487 4602ounz@vojvodina.gov.rs |
|  | Číslo: 000140083 2024 09427  001 001 000 001 |  Dátum: 29. januára 2024 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej a strednej výchovy a vzdelávania a žiackeho štandardu v Autonómnej pokrajine Vojvodine (Úradný vestník APV č. 14/2015 a 10/2017) a článku 24 odsek 2 Pokrajinského parlamentného uznesenia o pokrajinskej správe (Úradný vestník AP Vojvodiny číslo 37/2014, 54/2014 – i. uznesenie, 37/2016, 29/2017, 24/2019, 66/2020, 38/2021) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV číslo: 45/2023) pokrajinský tajomník vypisuje

**SÚBEH NA FINANCOVANIE A SPOLUFINANCOVANIE PROGRAMOV A PROJEKTOV V OBLASTI VZDELÁVANIA V AP VOJVODINE V ROKU 2024**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s finančným plánom na rok 2024 vyčleňuje **26 401 000,00 dinárov** za programy a projekty v oblasti vzdelávania v AP Vojvodine, a to na:

1. **FINANCOVANIE A SPOLUFINANCOVANIE PROGRAMOV A PROJEKTOV NA ZVYŠOVANIE KVALITY ZÁKLADNÉHO A STREDNÉHO VZDELÁVANIA – PROPAGOVANIE A ZVYŠOVANIE BEZPEČNOSTI ŽIAKOV ZÁKLADNÝCH A STREDNÝCH ŠKÔL NA ÚZEMÍ AP VOJVODINY V ROKU 2024**

Prostriedky sú zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2024 na financovanie a spolufinancovanie programov a projektov na zvýšenie kvality základného a stredného vzdelávania – propagovanie a zvyšovanie bezpečnosti žiakov v základných a stredných školách na území AP Vojvodiny v roku 2024 vo výške **5 000 000,00 dinárov**, z čoho 3 500 000,00 dinárov v oblasti základného vzdelávania a 1 500 000,00 dinárov v oblasti stredného vzdelávania.

Uvedené prostriedky sú určené na tieto priority:

1. projekty/programy, ktoré ovplyvňujú zvyšovanie vedomostí a zručností detí a mládeže v oblasti ochrany pred zneužívaním psychoaktívnych látok, ochrany pred násilím, zneužívaním a zanedbávaním a inými formami rizikového správania, praktické školské dielne a externé ochranné siete (žiaci, učitelia, rodičia a členovia externej ochrannej siete);
2. projekty/programy, ktoré prispievajú k zvyšovaniu vedomostí a zručností učiteľov a rodičov v oblasti ochrany detí pred zneužívaním psychoaktívnych látok, ochrany pred násilím, zneužívaním a zanedbávaním a inými formami rizikového správania, vrátane projektov výmeny príkladov osvedčených postupov v oblasti zvyšovania bezpečnosti žiakov (rodičia, učitelia a externá ochranná sieť);
3. projekty/programy, ktoré prispievajú k rozvoju a rešpektovaniu rasovej, národnej, kultúrnej, jazykovej, náboženskej, rodovej, pohlavnej a vekovej rovnosti, tolerancie a rešpektovania rozmanitosti.

Užívatelia, ktorí majú právo účasti na rozvrhnutí prostriedkov, sú základné a stredné školy z územia AP Vojvodiny, ktorých zakladateľkou je Srbská republika, autonómna pokrajina alebo jednotka lokálnej samosprávy.

**KRITÉRIÁ PRIDELENIA FINANČNÝCH PROSTRIEDKOV**

Kritériá na pridelenie prostriedkov podľa Pravidiel o pridelení rozpočtových prostriedkov na financovanie a spolufinancovanie programov a projektov v oblasti základnej a strednej výchovy a vzdelávania v Autonómnej pokrajine Vojvodine sú:

1. stupeň zapojenia vonkajšej ochrannej siete do programových aktivít;
2. súlad programu s pokynmi Ministerstva školstva a sprievodnými stratégiami v oblasti bezpečnosti žiakov;
3. miera zapojenia cieľovej skupiny (žiakov a rodičov), pre ktorú je program/projekt určený;
4. doterajšie skúsenosti v realizácii programov/projektov, ktoré prispievajú k zlepšeniu výchovno-vzdelávacej práce;
5. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň;
6. existencia iných zdrojov financovania programových aktivít alebo projektov;
7. úspešná realizácia pridelených finančných prostriedkov z rozpočtu AP Vojvodiny v predchádzajúcich rokoch s predloženou správou a dôkazmi o účelovom a zákonnom užívaní rozpočtových prostriedkov;
8. možnosť prevažne realizovať programové aktivity a projekty v bežnom rozpočtovom roku.

**SPÔSOB APLIKOVANIA**

**Jedna právnická osoba môže predložiť najviac dve prihlášky.** S prihláškou na súbeh sa predkladá nasledovná dokumentácia:

1. kópia potvrdenia o daňovom identifikačnom čísle

Komisia nebude rozoberať: neúplné prihlášky, oneskorené prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom určené použitie, prihlášky týkajúce sa obstarania zariadenia alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a opisných správ, prihlášky užívateľov, ktorí opisnú/finančnú správu o realizácii programov/projektov z predchádzajúceho súbehového obdobia nepodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka.

**Ďalšie informácie týkajúce sa realizácie súbehu je možné získať telefonicky na čísla 021/487-4348, 487-4884.**

**B) FINANCOVANIE A SPOLUFINANCOVANIE PROGRAMOV A PROJEKTOV V OBLASTI ZÁKLADNÉHO A STREDOŠKOLSKÉHO VZDELÁVANIA V AP VOJVODINE V ROKU 2024**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2024 na financovanie a spolufinancovanie programov a projektov na zvyšovanie kvality výchovy a vzdelávania v oblasti základného a stredoškolského vzdelávania v AP Vojvodine v roku 2024 sú vo výške **13 701 000,00 dinárov.**

**ROZVRHNUTIE PROSTRIEDKOV**

1. **Pre ustanovizne základného a stredoškolského vzdelávania a regionálne centrá pre profesionálny rozvoj zamestnancov vo vzdelávaní**

a) pre programy a projekty základného vzdelávania – **7 636 000,00 dinárov,**

b) pre programy a projekty stredoškolského vzdelávania – **3 500 000,00 dinárov,**

1. **pre združenia**

a) pre programy a projekty na úrovni základného vzdelávania – **1 400 000 , 00 dinárov,**

b) pre programy a projekty na úrovni stredoškolského vzdelávania –**1 165 000,00 dinárov.**

Právo zúčastniť sa súbehu majú ustanovizne základného a stredoškolského vzdelávania na území AP Vojvodiny založené Srbskou republikou, autonómnou pokrajinou alebo jednotkou lokálnej samosprávy a regionálnymi centrami pre profesionálny rozvoj zamestnancov vo vzdelávaní so sídlom na území AP Vojvodiny, ako aj združenia so sídlom na území AP Vojvodiny, ktoré štatútom určili aktivity v oblasti vzdelávania ako jeden z cieľov združenia.

Finančnou podporou, ktorá sa týmto súbehom prezentuje, resp. chráni verejný záujem určený ustanoveniami článku 6, 7, 8 a 9 Zákona o základoch systému výchovy a vzdelávania (vestník Službeni glasnik RS č. 88/2017, 27/2018 – iné zákony, 10/2019, 6/2020, 129/2021 a 92/2023).

Uvedené prostriedky sú určené na tieto priority:

1. **Modernizáciu výchovno-vzdelávacej práce**

- modernizácia vyučovacieho procesu prostredníctvom inovácie a kreativity všetkých účastníkov,

- odborné zdokonaľovanie učiteľského kádra,

- popularizácia vzdelávania v médiách, s cieľom poukazovania na dobré príklady z praxe a súčasných trendov vo vzdelávaní,

1. **Prispôsobenie vzdelávania potrebám trhu práce**

- zveľadenie podnikateľského ducha, rozvoj praktických a životných zručností, profesionálna orientácia a kariérne poradenstvo, zvyšovanie kvality odbornej praxe,

1. **Pestovanie multikultúrnosti/interkultúrnosti a tradície, materinského jazyka príslušníkov národnostných menšín – národnostných spoločenstiev**

- vytváranie podmienok, aby sa žiaci, príslušníci rôznych národnostných spoločenstiev, navzájom lepšie spoznali a získali tak ďalšie poznatky o dejinách, kultúre a iných dôležitých faktoch o koexistencii, zvýšenie medzietnickej dôvery,

1. **Podporovanie inkluzívneho vzdelávania a predchádzanie predčasnému ukončeniu formálneho vzdelávania**

- spoločenské začlenenie a rozvoj žiakov (s vývojovým postihnutím, špecifickými poruchami učenia a žiakov zo sociálne citlivých skupín), ako aj predchádzanie predčasnému ukončeniu formálneho vzdelávania,

- podpora žiakov s mimoriadnymi schopnosťami, rozvoj talentov v súlade s ich výchovno-vzdelávacími potrebami (prispôsobením spôsobov a podmienok práce, obohacovaním a rozširovaním učebného obsahu, súťaže žiakov neorganizovanými Ministerstvom školstva, vedy a technologického rozvoja/medziregionálne, medzinárodné),

1. **Podpora mimoškolských aktivít**

- organizované a odborné usmerňovanie voľného času žiakov mimoškolského obdobia a počas školských prázdnin prostredníctvom vzdelávacích táborov, stretnutí žiakov, sekcií, športových, vedeckých a technických, kultúrnych a iných obsahov.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky prostriedkov na pridelenie, platia tieto kritériá:

1. odpoveď na tému programu/projektu,
2. vplyv navrhovaného programu/projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

**Jedna právnická osoba môže predložiť najviac dve prihlášky.** S prihláškou na súbeh sa predkladá nasledovná dokumentácia:

1. kópia rozhodnutia о zápise do registra v agentúre obchodných registrov pre združenia,
2. kópia potvrdenia o daňovom identifikačnom čísle,

3. kópiu výpisu zo štatútu združenia alebo zakladateľského aktu (v ktorom sa stanovuje, že ciele združenia sú realizované v oblasti špecifikovanej v súbehu), opečiatkovaná združením.

 Komisia nebude rozoberať: neúplné prihlášky, oneskorené prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a opisných správ, prihlášky užívateľov, ktorí opisnú/finančnú správu o realizácii programov/projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť väčšou časťou realizované v priebehu bežného rozpočtového roka.

**Ďalšie informácie týkajúce sa realizácie súbehu je možné získať telefonicky na čísla 021/487-4876, 487-4558 a 487-4836.**

**C) FINANCOVANIE A SPOLUFINANCOVANIE PROGRAMOVÝCH AKTIVÍT A PROJEKTOV NA ZVÝŠENIE KVALITY ŽIACKEHO ŠTANDARDU V AP VOJVODINE V ROKU 2024**

Prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2024 na financovanie a spolufinancovanie programových aktivít a projektov na zvýšenie kvality žiackeho štandardu v AP Vojvodine v roku 2024 sú vo výške **2 500 000,00 dinárov.**

Právo zúčastniť sa súbehu majú ustanovizne žiackeho štandardu – domovy žiakov stredných škôl, školy s domovom žiakov, špeciálne školy so žiackymi domovmi, žiacke strediská, žiacke oddychové zariadenia a žiacke kultúrne strediská na území AP Vojvodiny založené Srbskou republikou, resp. AP Vojvodinou.

Tieto prostriedky sú určené na:

1. organizovanie stretnutí žiackych domovov v AP Vojvodine,
2. realizáciu programov a projektov v oblasti vzdelávania, kultúry, umenia, športu,
3. realizáciu rôznych podujatí,
4. zavedenie a udržiavanie noriem HACCP a ISO v ustanovizniach žiackeho štandardu a
5. realizáciu iných programových aktivít a projektov vo funkcii zvyšovania úrovne žiackeho štandardu.

**KRITÉRIÁ PRIDELENIA FINANČNÝCH PROSTRIEDKOV**

Rozvrhnutie prostriedkov sa vykonáva na základe týchto kritérií:

1. význam programových aktivít alebo projektov pre rozvoj žiackeho štandardu v AP Vojvodine,
2. počet účastníkov programových aktivít a projektov,
3. stupeň rozvoja jednotky lokálnej samosprávy, na území ktorej sa nachádza ustanovizeň žiackeho štandardu,
4. existencia iných zdrojov financovania programových aktivít, resp. projektov,
5. úspešná realizácia pridelených rozpočtových prostriedkov AP Vojvodiny v minulom období

s doručenou správou a dôkazmi o účelovom a zákonnom použití rozpočtových prostriedkov,

1. že programovú činnosť a projekt možno realizovať hlavne v bežnom rozpočtovom roku.

**SPÔSOB APLIKOVANIA**

 **Jedna ustanovizeň predkladá iba jednu prihlášku.**

Nebudú sa brať do úvahy neúplné a oneskorené prihlášky.

**Ďalšie informácie týkajúce sa realizácie súbehu je možné získať telefonicky na čísla 021/487-4602 a 487-4836.**

**D) FINANCOVANIE A SPOLUFINANCOVANIE PROGRAMOV A PROJEKTOV V OBLASTI POSILNENIA JAZYKOVÝCH KOMPETENCIÍ ŽIAKOV ZÁKLADNÝCH A STREDNÝCH ŠKÔL V AP VOJVODINE V ROKU 2024**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2024 na financovanie a spolufinancovanie programov a projektov v oblasti zveľadenia jazykových kompetencií žiakov základných a stredných škôl v AP Vojvodine v roku 2024 sú vo výške **700 000,00 dinárov**, z čoho600 000,00 dinárov pre úroveň základnej výchovy a vzdelávania a 100 000 diárov pre úroveň stredoškolskej výchovy a vzdelávania.

Právo zúčastniť sa súbehu majú ustanovizne základnej a stredoškolskej výchovy a vzdelávania na území AP Vojvodiny, ktoré založila Srbská republika, autonómna pokrajina alebo jednotka lokálnej samosprávy, ktoré organizujú obvodné a medziobvodné súťaže v jazykových znalostiach (maďarský, rumunský, slovenský, rusínsky a chorvátsky) a jazykovej kultúre pre žiakov základných a stredných škôl, ktorí sa vzdelávajú v materinskom jazyku.

Prostriedky sa prideľujú na financovanie a spolufinancovanie programov a projektov v oblasti posilnenia jazykových kompetencií žiakov základných a stredných škôl v AP Vojvodine a sú určené najmä na:

* organizáciu a realizáciu obvodných a medziobvodných súťaží v jazykových znalostiach (maďarský, rumunský, slovenský, rusínsky a chorvátsky) a jazykovej kultúre pre žiakov základných škôl a stredných škôl, ktorí sa vzdelávajú v materinskom jazyku podľa Kalendára súťaží a prehliadok žiakov základných a stredných škôl, ktorý vynáša Ministerstvo Srbskej republiky, poverené oblasťou vzdelávania.

**KRITÉRIÁ PRIDELENIA FINANČNÝCH PROSTRIEDKOV**

Pri rozhodovaní o pridelení prostriedkov sa bude prihliadať na nasledujúce kritériá:

1. odpoveď na tému projektu,
2. vplyv navrhovaného projektu,
3. kompetencie navrhovateľa a predchádzajúce skúsenosti.

**SPÔSOB APLIKOVANIA**

Jedna právnická osoba môže predložiť jednu prihlášku.

Komisia nebude rozoberať: neúplné a oneskorené prihlášky, neoprávnené prihlášky, prihlášky, ktoré sa nevzťahujú na súbehom určené použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a opisných správ a prihlášky užívateľov, ktorí opisnú/finančnú správu o realizácii programov/projektov z predchádzajúceho roku nedoručili v plánovaných lehotách.

**Ďalšie informácie týkajúce sa realizácie súbehu je možné získať telefonicky na čísla 021/487-4867 a 487-4558.**

 **E) FINANCOVANIE A SPOLUFINANCOVANIE OBSTARANIA VYBAVENIA PRE ZÁKLADNÉ ŠKOLY, KTORÉ MAJÚ STATUS VEREJNE UZNANÝCH ORGANIZÁTOROV AKTIVÍT FORMÁLNEHO ZÁKLADNÉHO VZDELÁVANIA DOSPELÝCH NA ÚZEMÍ AP VOJVODINY V ROKU 2024**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2024 na financovanie a spolufinancovanie obstarania vybavenia pre základné školy, ktoré majú status verejne uznaných organizátorov aktivít formálneho základného vzdelávania dospelých na území AP Vojvodiny na rok 2024, vynášajú **1** **000 000,00 dinárov.**

Užívatelia, ktorí majú právo zúčastniť sa na prideľovaní finančných prostriedkov, sú základné školy na území AP Vojvodiny založené Srbskou republikou, AP Vojvodinou a jednotkou lokálnej samosprávy a ktoré majú status verejne uznaných organizátorov aktivít formálneho základného vzdelávania pre dospelých, respektíve majú rozhodnutie sekretariátu o splnení predpísaných podmienok na vykonávanie činnosti formálneho základného vzdelávania pre dospelých.

Užívateľ je pri obstaraní vybavenia povinný konať v súlade s ustanoveniami Zákona o verejnom obstarávaní (vestník Službeni glasnik RS číslo 91/19 a 91/23).

**KRITÉRIÁ PRIDELENIA FINANČNÝCH PROSTRIEDKOV**

Kritériá pridelenia prostriedkov sú:

1. význam plánovanej investície do zariadení s cieľom zvýšiť kvalitu a modernizovať výkonnosť výučby,
2. potreba vybavenia na organizáciu výučby,
3. počet účastníkov v škole – počet konečných užívateľov,
4. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň,
5. existencia iných zdrojov financovania obstarania vybavenia,
6. obstaranie vybavenia, ktoré možno realizovať hlavne v bežnom rozpočtovom roku.

**SPÔSOB APLIKOVANIA**

**Jedna ustanovizeň predkladá iba jednu prihlášku**. S prihláškou na súbeh sa predkladá nepovinná ponuka na obstaranie vybavenia.

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky na čísla 021/487-4330 a 487-4241.**

**F) FINANCOVANIE A SPOLUFINANCOVANIE ZÁKLADNÝCH A STREDNÝCH ŠKÔL V AP VOJVODINE, KTORÉ REALIZUJÚ DVOJJAZYČNÚ VÝUČBU V ROKU 2024**

Prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2024 na financovanie a spolufinancovanie základných a stredných škôl v AP Vojvodine, ktoré realizujú dvojjazyčnú výučbu v roku 2024(ďalej len: dvojjazyčné školy) sú vo výške **3 500 000,00** dinárov, a to:

1. **pre základné vzdelávanie**

**- programové náklady** vo funkcii realizácie dvojjazyčného vyučovania (financovanie vykonávateľov, ktorí realizujú dvojjazyčné vyučovanie, náklady na vzdelávacie materiály, odborné zdokonaľovanie zamestnancov – školenie učiteľského kádra v našej krajine a v zahraničí, náklady na získanie odbornej literatúry a didaktického materiálu, ako aj všetky ostatné náklady na realizáciu dvojjazyčnej výučby) vynášajú **783 000,00 dinárov,**

**- obstaranie vybavenia** v rámci realizácie dvojjazyčnej výučbyvynáša **890 000,00 dinárov**,

1. **pre stredné vzdelávanie**

**- programové náklady** vo funkcii realizácie dvojjazyčnej výučby (financovanie vykonávateľov, ktorí realizujú dvojjazyčné vzdelávanie, náklady na vzdelávacie materiály, odborné zdokonaľovanie zamestnancov – školenie učiteľského kádra v našej krajine a v zahraničí, náklady na získanie odbornej literatúry a didaktického materiálu, ročné členské pre licenciu Cambridge strediska a členské pre medzinárodnú maturitu – IB, ako aj všetky ostatné výdavky na realizáciu dvojjazyčnej výučby) vynášajú **1 500 000,00 dinárov,**

**- obstaranie vybavenia** v rámci realizácie dvojjazyčnej výučby vynáša **327 000,00 dinárov**.

Užívateľ je pri obstaraní služieb a vybavenia povinný konať v súlade s ustanoveniami Zákona o verejnom obstarávaní (vestník Službeni glasnik RS číslo 91/19 a 91/23).

Právo na prideľovanie finančných prostriedkov majú ustanovizne základného a stredoškolského vzdelávania, ktoré získali súhlas ministerstva príslušného pre oblasť školstva (ďalej len: ministerstvo) na vykonávanie dvojjazyčnej výučby.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na programové náklady pri vykonávaní dvojjazyčného vyučovania, platia tieto kritériá:

1. počet učiteľov, ktorí sa zúčastňujú dvojjazyčnej výučby,
2. počet žiakov, ktorí sa zúčastňujú dvojjazyčnej výučby,
3. zdôvodnenie v zmysle ďalšieho vývoja dvojjazyčnej výučby.

 Pri určovaní výšky finančných prostriedkov na obstaranie vybavenia vo funkcii realizácie dvojjazyčnej výučby, platia tieto kritériá:

1. počet dvojjazyčných tried a
2. počet vyučovacích predmetov, čo sa prednášajú dvojjazyčne.

**SPÔSOB APLIKOVANIA**

Žiadosti o pridelenie finančných prostriedkov sa predkladajú na jednotnom súbehovom tlačive sekretariátu. S prihláškou na súbeh sa predkladá nasledovná dokumentácia:

1. kópia aktu potvrdzujúceho získaný súhlas ministerstva,
2. nepovinná ponuka na programové náklady, nákup zariadenia (výpočet nákladov).

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky na čísla 021/487-4609 a 487-4558.**

**SPOLOČNÉ PODMIENKY PRE VŠETKY PROGRAMY A PROJEKTY**

O pridelení finančných prostriedkov užívateľom rozhoduje pokrajinský tajomník zodpovedný za úkony vzdelávania na návrh komisie na uskutočnenie súbehov, ktorá posudzuje prijaté žiadosti. Komisia si vyhradzuje právo požadovať od podávateľa prihlášky, podľa potreby, dodatočnú dokumentáciu alebo informácie, resp. na udelenie prostriedkov určiť splnenie potrebných podmienok.

Ak je prihláška podpísaná osobou z oprávnenia, je potrebné priložiť k podpisu riadne podpísané oprávnenie pre podpisovanie.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 14. februára 2024.**

 Prihlášky na súbeh (výhradne na vyplnenom tlačive prihlášky, ktoré sa nachádza na webovej stránke pokrajinského sekretariátu) zasielať v papierovej forme v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21 000 NOVÝ SAD**, s uvedením názvu súbehu/programu a projektu, poštou alebo osobne odovzdaním na podateľni pokrajinských orgánov správy (na uvedenú adresu) v čase od 9. do 14. hodiny. Prihlášky podané osobne alebo poštou je potrebné podať aj elektronicky v skenovanom PDF formáte, prostredníctvom aplikácie sekretariátu <http://185.166.125.155/konkursi/>, výberom príslušného verejného súbehu, na ktorý sa vzťahuje prihláška.

Formulár prihlášky za uvedené súbehy s prílohami si môžete stiahnuť od **31. januára 2024** z oficiálnej webovej prezentácie sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

 **POKRAJINSKÝ TAJOMNÍK**

 **Zsolt Szakállas**